Bumbieru iela (Daugavpils)

Bumbieru iela ir iela Daugavpilī, Viduspoguļankas apkaimē. Tā sākas strupceļā, stiepjas ziemeļu virzienā paralēli Cēsu ielai un beidzas krustojumā ar Liepziedu ielas atzarojumu. Bumbieru ielā ir savrupmāju apbūve.

Ielas kopējais garums ir aptuveni 310 metri. Visā garumā ielai ir grants segums, satiksmes kustība norit abos virzienos vienā joslā. Sabiedriskais transports pa Bumbieru ielu nekursē, tuvākā pietura ir 13. autobusa galapunkts "Liepziedu iela" (bijusī "Mežciema arodskola").

Bumbieru iela izveidota 20. gadsimta beigās. Tās nosaukums laika gaitā nav mainījies.

 Ielu savienojumi 
Bumbieru iela ir savienota ar šādām ielām:
 Cēsu iela (savienojums ar bezvārda ceļu)
 Irbenāju iela (savienojums ar bezvārda ceļu)
 Liepziedu iela (savienojums ar Liepziedu ielas atzarojumu)

 Atsauces 

Kategorija:Ielas Viduspoguļankā